
REPUBLIKA HRVATSKA
VUKOVARSKO-SRIJEMSKA ZUPANIJA

OPCINA BOGDANOVCI
) OPCINSKO VIJECE





KLASA: 010-01/22-01/01
URBROJ: 2196-8-01/01-22-01

Bogdanovci, 26.09.2022. godine
          Na temelju članka 10. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 106/03, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 4. i 29. Statuta Općine Bogdanovci („Službeni vjesnik“ Vukovarsko-srijemske županije broj 4/21), Općinsko vijeće Općine Bogdanovci na 17. sjednici održanoj 26.09.2022. godine, donosi
STATUTARNU ODLUKA
 O GRBU I ZASTAVI OPĆINE BOGDANOVCI
I. OPĆE ODREDBE
Članak 1.
          Ovom Odlukom uređuju se opis grba i zastave, te način uporabe grba i zastave Općine Bogdanovci (u daljnjem tekstu: Općina).
Članak 2.

          Grbom i zastavom Općine Bogdanovci predstavlja se Općina i izražava pripadnost Općini.
II. OPIS GRBA I ZASTAVE OPĆINE
Članak 3.

         Opis grba Općine: grb se sastoji od štita i sadržaja unutar njega.
Grb Općine Bogdanovci je u obliku trokutastog-srcolikog štita, u srebrnom (bijelom) stoji smeđi sokol na panju okrenut koso udesno. Sokol simbolizira faunu ovoga kraja.
Osnovni grb obrubljen je žutom bojom ispod kojeg se nalaze grančica hrasta i snopa žita, preklopljena jedna preko drugoga. Iznad grba žutim slovima je ispisan naziv općine. Podloga na prošireno, grbu je svijetlo plave boje.
         Likovno rješenje grba, opisano u stavku 1. ovog članka, nalazi se u prilogu ovog akta i čini njegov sastavni dio.
Članak 4.

          Zastava Općine je jednobojna, svijetlo plave boje sa žuto obrubljenim grbom u sredini, u mjerilu 1:2.
          Svečana zastava Općine je svijetlo plavi gonfalon s tri trokutasta završavajuća repa u dnu, svaki sa zlatnom kićenkom na kraju. Cijela je obrubljena zlatno, u sredini zlatno obojenim grbom, s imenom općine iznad sa grančicom hrasta i snopom žita preklopljenih jednog preko drugih.
 Likovno rješenje zastave, opisano u stavku 1.ovog članka, nalazi se u prilogu ovog

akta i njegov je sastavni dio.
III. UPORABA I NAČIN ZAŠTITE GRBA I ZASTAVE OPĆINE BOGDANOVCI
Članak 5.

Grb i zastava Općine Bogdanovci, u obliku i prema opisu utvrđenom ovom Odlukom, rabe se na način kojim se ističe ugled, dostojanstvo i tradicija Općine.
Članak 6.

U grb i na zastavu Općine Bogdanovci ne smije se ništa upisivati odnosno ispisivati, niti se njihov izgled na drugi način smije mijenjati.

lznimno, ako je to ovom Odlukom propisano, grb i zastava mogu se rabiti kao sastavni

dio drugih obilježja i znakova.
Članak 7.

Grb i zastava Općine Bogdanovci ne mogu se rabiti kao robni ili služni žig, uzorak ili model, niti kao bilo koji drugi znak za obilježavanje roba ili usluga.
Članak 8.

Zabranjeno je javno isticati dotrajale ili svojim izgledom nepodobne za uporabu, odnosno oštećeni grb i zastavu. Takav grb i zastava Općine Bogdanovci povlače se iz uporabe na trošak vlasnika.

O povlačenju dotrajalog odnosno oštećenog grba i zastave koje vlasnik sam ne povuče iz uporabe odlučuje Općinski načelnik Općine Bogdanovci (u daljnjem tekstu: Načelnik).

Članak 9.
Grb Općine može se rabiti:

1. Na zgradama u kojima su smještena tijela Općine, te u svečanim prostorijama tih zgrada,

2. Na poveljama, plaketama, diplomama i drugim priznanjima koje dodjeljuje Općina, te obilježjima koje postavlja Općina,

3. Pri svečanostima, kulturnim, znanstvenim, športskim manifestacijama, odnosno drugim skupovima koje Općina organizira, sudjeluje ili je na njima predstavljena,

4. Na službenim pozivnicama, čestitkama, te drugim aktima Općine,

5. Za potrebe fizičkih i pravnih osoba, ako je to u interesu Općine i pod uvjetima utvrđenim ovom Odlukom,

6. U drugim slučajevima, ako njegova uporaba nije u suprotnosti s odredbama ove Odluke.
Članak 10.

Uporaba grba i zastave Općine Bogdanovci slobodna je u umjetnikom stvaralaštvu i u odgojno-obrazovne svrhe, uz uvjet da se time ne vrijeđa ugled i dostojanstvo Općine.
Članak 11.

Građanima i pravnim osobama s prebivalištem, odnosno sjedištem na podruju Općine Bogdanovci može se odobriti uporaba grba Općine i to tako da ga unesu u svoj zaštićeni žig, u smislu odredaba zakona kojima se uređuju pitanja zaštite znakova razlikovanja, ako je njihova djelatnost od posebnog društvenog značaja.

Također se može dozvoliti građanima i pravnim osobama da grb Općine rabe kao ukras, odnosno kao dio nezaštićenog žiga, ako djelatnosti tih građana i pravnih osoba predstavlja interese Općine Bogdanovci.

U skladu s ovim kriterijima pojedinačno odobrenje za uporabu grba i zastave donosi Načelnik.
Članak 12.

Građani i pravne osobe obrazloženu zamolbu za uporabu grba i zastave podnose Načelniku uz priloženu:

1. potvrdu o prebivalištu građanina,

2. akt o registraciji pravne osobe ili dokaz o upisu u obrtni, sudski ili javni registar,

3. opis namjene za koju e se grb koristiti (ugradnja u proizvod, izrada proizvoda kao

suvenira, uporaba u službenim aktima i drugo),

4. tehnički opis zaštićenog odnosno nezaštićenog žiga, uzorka, amblema kao i pobliže

naznačena svrha njegove uporabe,

5. likovno rješenje tražene primjene grba.
Članak 13.

U aktu odobrenja grba u smislu članka 11. i 12. ove Odluke može se ograničiti uporaba grba za određene svrhe, kao i ustanoviti rok za koji vrijedi odobrenje ukoliko takva ograničenja odgovaraju prirodi zahtjeva i ako ih Načelnik ocijeni potrebnim radi zaštite interesa Općine.
Članak 14.
Ukoliko je namjena predmeta na kojima bi trebao biti apliciran grb Općine komercijalan, te tražitelj odobrenja za uporabu grba Općine ima namjeru njima ostvarivati gospodarsku korist, Načelnik može aktom o davanju odobrenja utvrditi i obvezu plaćanja određene novčane naknade.

Visinu i način plaćanja naknade iz stavka 1. ovog članka Načelnik određuje ovisno o okolnosti pojedinog slučaja, te procjeni očekivane gospodarske koristi koju bi tražitelj odobrenja mogao uporabom grba ostvariti.
Članak 15.

Fizike i pravne osobe kojima je odobreno rabiti grb Općine, sukladno odredbama ove Odluke, dužne su skrbiti da predmeti, znakovi, odnosno ukrasi koje sadrži grb trajno imaju doličan izgled.
Članak 16.

Izvornik grba Općine sastavni je dio ove Odluke, na temelju kojeg se oblikuju grbovi za uporabu i čuva se u sjedištu Općine Bogdanovci.
Članak 17.

Zastava Općine Bogdanovci obvezno se ističe u dane blagdana Republike Hrvatske i u dane koje Općina svečano obilježava, na zgradama u kojima se nalaze službene prostorije tijela Općine, te na općinskim trgovima i ulicama koje odredi Načelnik.
Zastava Općine Bogdanovci može se isticati:

1. prigodom održavanja sjednica Općinskog vijeća

2. pri svečanostima, kulturnim, znanstvenim i športskim manifestacijama, odnosno drugim skupovima koje Općina organizira, na kojima sudjeluje ili je na njima predstavljena u skladu s pravilima i praksom održavanja takovih skupova,

3. pri svečanostima, kulturnim i športskim manifestacijama, odnosno drugim skupovima koji su značajni za Općinu,

4. u drugim prigodama, ako njezina uporaba nije u suprotnosti s odredbama ove Odluke.
Članak 18.
Ako se zastava Općine ističe uz zastavu Republike Hrvatske tada zastava Općine dolazi s desne strane gledano s ulice prema zastavama.

Ako se zastava Općine ističe uz zastavu Republike Hrvatske i zastavu Vukovarsko-srijemske županije, tada se zastava Županije nalazi s lijeve strane, a zastava Općine s desne strane od

zastave Republike Hrvatske gledano s ulice prema zastavama.

Članak 19.

Izvornik zastave Općine Bogdanovci sastavni je dio ove Odluke i čuva se u sjedištu Općine.
IV. NADZOR
Članak 20.

Nadzor nad provođenjem ove Odluke obavlja Jedinstveni upravni odjel Općine Bogdanovci.
V. KAZNENE ODREDBE
Članak 21.

Novčanom kaznom od 5.000,00 kuna kaznit će se za prekršaj pravna osoba, ako rabi grb i zastavu Općine suprotno odredbama članka 5, 6, 7. i 8. ove Odluke.

Za prekršaj iz stavka 1. ovog članka, novčanom kaznom od 1.000,00 kuna, kaznit će odgovorna osoba u pravnoj osobi.

Novčanom kaznom od 1.000,00 kuna, kaznit će se fizička osoba za prekršaj iz stavka 1.ovog članka.
Članak 22.

Počinitelju prekršaja navedenog u članku 21. ove Odluke izreći će se zaštitna mjera oduzimanja predmeta kojim je učinjen prekršaj.

Ovlaštena službena osoba tijela nadležnog za unutarnje poslove može prije nego je pokrenut prekršajni postupak zaplijeniti predmet, odnosno predmete iz stavka 1. ovog članka.

Zaplijenjeni predmeti moraju se odmah predati tijelu nadležnom za vođenje prekršajnog postupka.
Članak 23.

Ako je počinitelj prekršaja fizička ili pravna osoba kojoj je aktom Načelnika odobrena uporaba grba Općine Bogdanovci, Načelnik može dato odobrenje ukinuti, te počinitelju prekršaja zabraniti daljnju uporabu grba Općine.

Pri odlučivanju o eventualnom ukidanju odobrenja za uporabu grba Načelnik će uzeti u obzir okolnosti i način izvršenja prekršaja, kao i činjenicu da li je prekršaj učinjen jednom ili opetovano.

O ukidanju datog odobrenja za uporabu grba Općine odlučiti će i u slučaju kada utvrdi da fizika ili pravna osoba kojoj je odobrenje dato ne poštuje ograničenja koja su pri davanju odobrenja postavljena ili na drugi način krši odredbe ove Odluke.

Nadzor nad provedbom ove Odluke provode, u okviru svog djelokruga rada i nadležnosti Jedinstveni upravni odjel, te ovlaštene osobe tijela nadležnog za unutarnje poslove. 

VI. PRIJELAZNE I ZAVRŠNE ODREDBE
Članak 24.

Ova Odluka stupa na snagu osmog dana od dana objave u "Službenom vjesniku“ Vukovarsko-srijemske županije.
                                                                               Predsjednica Općinskog vijeća 
Anamarija Savić Bajac, bacc.admin.publ.

